**03.06.2025(2).**

**E-pasta nosaukums**

Valsts apmaksātu veselības aprūpes pakalpojumu saņemšana

**E-pasta teksts**

Nacionālais veselības dienests informē, ka persona veselības aprūpes pakalpojumu saņēmēju reģistrā tiek iekļauta statusā “*pasīvi reģistrēts,*” **un persona var tikt reģistrēta ģimenes ārsta praksē reģistrēto pacientu sarakstā** šādos gadījumos:

Personas, kuru tiesības saņemt valsts apmaksātus veselības aprūpes pakalpojumu izriet no Veselības aprūpes finansēšanas likuma (turpmāk – VAFL). Un tās personu grupas, kurām ir tiesības saņemt valsts apmaksātus veselības aprūpes pakalpojumus Latvijas Republikā nosaka VAFL 9.panta pirmā daļa un 11.pants.

1. Saskaņā ar VAFL 9.panta pirmās daļas 3.punktu tiesības uz valsts apmaksātiem pakalpojumiem ir  ārzemniekam, kuram ir pastāvīgās uzturēšanās atļauja Latvijā.
2. Ārzemnieks, kuram ir termiņuzturēšanās atļauja Latvijā, valsts apmaksātus veselības aprūpes pakalpojumus var saņemt:

* saskaņā ar VAFL 11. panta pirmās daļas 1. punktu - persona, kura ir sociāli apdrošināta veselības apdrošināšanai saskaņā ar likumu "[Par valsts sociālo apdrošināšanu](https://likumi.lv/ta/id/45466-par-valsts-socialo-apdrosinasanu)"(ir nodarbināta, pašnodarbināta Latvijas Republikā vai pašnodarbināta un veic valsts sociālās apdrošināšanas obligātās iemaksas);
* saskaņā ar VAFL 11.panta trešās daļas 3.punktu - VAFL pirmās daļas 1. punktā minēto personu, kuras uzturas Latvijā sakarā ar nodarbinātību vai kā pašnodarbinātas personas, laulātie, kuriem ir termiņuzturēšanās atļauja un kuri audzina bērnu vecumā līdz septiņiem gadiem vai vismaz trīs bērnus vecumā līdz 15 gadiem.

Ja persona atbilst VAFL 9. vai 11.pantā noteiktajām personu grupām, kurām ir tiesības saņemt valsts apmaksātus veselības aprūpes pakalpojumus Latvijas Republikā, tad personai nepieciešams iesniegt Dienestā iesniegumu, kas ir pašrocīgi parakstīts, nosūtot uz adresi Cēsu iela 31/k3, Rīga, LV-1012 vai iesniegumu, kas parakstīts ar drošu elektronisko parastu, nosūtot uz Dienesta elektroniskā pasta adresi [nvd@vmnvd.gov.lv](mailto:nvd@vmnvd.gov.lv).

**Personas, kuru tiesības saņemt valsts apmaksātus veselības aprūpes pakalpojumus izriet no Ukrainas civiliedzīvotāju atbalsta likuma, veselības aprūpes pakalpojumu saņēmēju reģistrā tiek iekļauta statusā “bloķēts” un persona ģimenes ārsta pakalpojumus saņem kā īslaicīgs pacients.**